བཀའ་གདམས་པའི་དགེ་བཤེས་དེ་དང་དེས་བསྔགས་པའམ་བསྟེན་གསོལ་མཛད་པ་དེས་དགེ་ལུགས་ནང་དར་བ་ཞིག་མིན་པར་སེམས་ཏེ།བཀའ་གདམས་པའི་ཕྱག་སྲོལ་རྣམས་ཕྱིས་སུ་བོད་ཀྱི་ཆོས་བརྒྱུད་ཚང་མར་འདྲེས་པའི་ཕྱིར་ཏེ།རྫོགས་ཆེན་པོའི་སྔོན་འགྲོའི་ཁྲིད་རྣམས་བཀའ་གདམས་ཀྱི་མན་ངག་རྐྱང་ཡིན།དེ་བཞིན་དུ་བཀའ་ཕྱག་ཆུ་བོ་གཅིག་འདྲེས་ཞེས་མཉམ་མེད་དྭགས་པོ་ལྷ་རྗེ་ནས་ཐུན་མོང་ལམ་སྦྱོང་རྣམས་བཀའ་གདམས་པའི་མན་ངག་རྩལ་དུ་གདོན་པ་དང་།ས་སྐྱ་པའི་ལམ་འབྲས།དགེ་ལྡན་པའི་ལམ་རིམ་བློ་སྦྱོང་བཅས་ཐུན་མིན་སྔགས་ཀྱི་ཟབ་ཁྱད་དེ་དང་དེ་མ་གཏོགས་བྱང་ཆུབ་སེམས་སྦྱོང་སྐོར་རྣམས་ཇོ་བོ་བཀའ་གདམས་པ་ལས་མ་བརྒྱུད་པ་གཅིག་ཀྱང་མེད་དོ།།དེའི་ཕྱིར་བཀའ་གདམས་པའི་དམ་པ་གོང་མ་འགའི་སྲུང་མ་ཡིན་པའམ་བསྔགས་པའི་རྒྱུ་མཚན་ཙམ་གྱིས་དགེ་ལྡན་པའི་སྲུང་མ་ཆགས་པ་ཞིག་མིན་ནོ་སྙམ་སྟེ་གྲོགས་པོ་ཚོས་འཐད་མིན་དཔྱད་པར་ཞུ།